wannaphong/clean_thaiwikipedia huggingface dataset:
# เหตุเพลิงไหม้อาสนวิหารน็อทร์-ดามแห่งปารีส
เมื่อวันที่ 15 เมษายน พ.ศ. 2562 ประมาณเวลา 18:50 นาฬิกา ตามเวลาออมแสงยุโรปกลาง เกิดเหตุเพลิงไหม้บริเวณหลังคาของอาสนวิหารน็อทร์-ดามในกรุงปารีส ประเทศฝรั่งเศส ก่อให้เกิดความเสียหายอย่างสำคัญต่ออาคาร พลตรี ฌ็อง-มารี กอนเทียร์ พลตรี ฌอง-โคล้ด กัลเลต์เสียขวัญทั้งปารีส ไฟไหม้มหาวิหารนอเทรอดาม ยอดหักต่อหน้าต่อตา สามารถนำทีมดับไฟได้ทั้งหมดในวันรุ่งขึ้น แต่พนักงานดับเพลิงยังกำลังระบุและดับไฟที่ยังเหลืออยู่

ยอดและหลังคาของอาสนวิหารพังถล่มลงมา และบริเวณด้านใน กำแพงด้านบนและหน้าต่างของโบสถ์ได้รับความเสียหายพอสมควร เช่นเดียวกับงานศิลปะหลายชิ้น ยอดโค้งเพดานหินใต้หลังคาป้องกันไฟมิให้ลามลงไปด้านในของชั้นใต้ดินอาสนวิหาร

ในวันที่ 17 เมษายน ประธานาธิบดีฝรั่งเศส แอมานุแอล มาครง กำหนดเวลาห้าปีเพื่อบูรณะน็อทร์-ดาม ภายในเดือนกันยายน พ.ศ. 2564 ผู้บริจาคได้บริจาคเงินกว่า 840 ล้านยูโรให้กับความพยายามในการบูรณะครั้งนี้ อาสนวิหารเปิดอีกครั้งในวันที่ 7 ธันวาคม พ.ศ. 2567

อาร์คบิชอปแห่งปารีส ลอแร็งต์ อุลริช ประกอบพิธีเปิดโบสถ์หลังการบูรณะหลังไฟไหม้ในวันที่ 6 ธันวาคม 2024 โดยมีประธานาธิบดีแอมานุแอล มาครง เข้าร่วม และในวันที่ 8 ธันวาคม มีการจัดพิธีมิสซาอุทิศ ที่มีการประกอบพิธีเสกพระแท่นบูชาใหม่ ตามด้วยการประกอบพิธีมิสซาแก่สาธารณะในวันต่อ ๆ มาNotre Dame de Paris website, "Reopening Ceremonies". Retrieved 9 December 2024.Notre Dame de Paris website, "Octave of Reopening, December 8−15". Retrieved 9 December 2024.
# เปเตร์ เปเลกรีนี
เปเตร์ เปเลกรีนี (สโลวัก: Peter Pellegrini) เป็นนักการเมืองชาวสโลวาเกียซึ่งเป็นประธานาธิบดีสโลวาเกียและคนปัจจุบัน ก่อนหน้านี้เขาดำรงตำแหน่งนายกรัฐมนตรีสโลวาเกียตั้งแต่ปี ค.ศ. 2018 ถึง ค.ศ. 2020
# โล่กันกระสุน
โล่กันกระสุน  เป็นอุปกรณ์ป้องกันที่ตำรวจและกองกำลังทหารใช้งาน ซึ่งออกแบบมาเพื่อหยุดหรือหันเหกระสุนที่ยิงใส่ที่ผู้ถือ โล่กันกระสุนยังสามารถป้องกันภัยคุกคามที่ร้ายแรงไม่มากนัก เช่น ของขว้างปา แม้ว่าโดยทั่วไปจะใช้ในสถานการณ์ที่โล่ปราบจลาจลไม่ให้ความคุ้มครองที่เพียงพอ

โล่กันกระสุนสามารถทำจากวัสดุเช่นยูเอชเอ็มดับเบิลยูพีอี หรือเส้นใยอะรามิดพรีเพรก โดยอาจมีลักษณะเช่นช่องมองหุ้มเกราะแบบใส, มือจับและไฟสปอตไลท์สำหรับใช้งานตอนกลางคืน รวมถึงอาจเป็นแบบใช้มือถือหรือติดตั้งบนเฟรมแบบล้อ มันมีขนาดแตกต่างกันไป บางตัวถูกออกแบบมาเพื่อปกป้องเฉพาะส่วนบน และอื่น ๆ ที่ออกแบบมาเพื่อปกป้องทั้งร่างกาย ไม่เหมือนกับเสื้อเกราะกันกระสุน วัตถุที่ถูกขว้างหรือถูกยิงออกมาจะไม่ถ่ายโอนการบาดเจ็บหรือความเจ็บปวดให้ผู้ถือ เนื่องจากถูกออกแบบมาให้ไม่สัมผัสกับร่างกายโดยตรง

โล่ขนาดเล็กพอที่จะถือโดยคนเดียว อาจได้รับการเรียกว่าเป็น "โล่ส่วนบุคคล" และอาจนำไปใช้ในรถตำรวจที่สหรัฐในฐานะอุปกรณ์มาตรฐาน การใช้งานโล่หรือไม่จะขึ้นอยู่กับนโยบายและสถานการณ์แต่ละอย่าง ซึ่งอาจเป็นนโยบายของกองกำลังตำรวจที่จะใช้โล่ในสถานการณ์ป้องกันเท่านั้น เช่น การสร้างขอบกั้นและรอการเสริมกำลัง ในขณะที่คนอื่นอาจอนุญาตให้ใช้ในสถานการณ์เชิงรุก เช่น การหยุดยานพาหนะที่ถือว่ามีความเสี่ยงสูงหรือเข้าใกล้ผู้ต้องสงสัยที่ถือว่าเป็นอันตราย

คุณสมบัติที่แนะนำของโล่กันกระสุนสำหรับตำรวจประกอบด้วยระบบสะพายที่ช่วยให้แบกได้ในระยะยาวโดยไม่เมื่อยล้า รวมถึงความสามารถในการบรรจุกระสุนปืนพกในขณะที่ถือโล่และยิงได้อย่างแม่นยำด้วยมือเดียว การแบกโล่กันกระสุนในมือข้างหนึ่งจะจำกัดทั้งประเภทของอาวุธปืนที่สามารถใช้กับมืออื่น ๆ รวมถึงวิธีการยิงบางอย่าง
# จังหวัดปกครองตนเองชนชาติเกาหลี หยันเปียน
หยันเปียน  หรือ ย็อนบย็อน (เกาหลีถิ่นจีน:) หรือ เย็นบเย็น  เป็นจังหวัดปกครองตนเองแห่งหนึ่งในมณฑลจี๋หลิน ประเทศจีน ตอนเหนือติดมณฑลเฮย์หลงเจียง ตะวันตกติดนครไป๋ซานและจี๋หลิน ทางใต้ติดจังหวัดฮัมกย็องเหนือ ประเทศเกาหลีเหนือ ทิศตะวันออกติดดินแดนปรีมอร์สกี ประเทศรัสเซีย หยันเปียนถูกกำหนดให้เป็นจังหวัดปกครองตนเองชนชาติเกาหลี เนื่องจากมีชาวเกาหลีอาศัยอยู่ในบริเวณดังกล่าวเป็นจำนวนมาก มีเมืองหลวงชื่อเมืองหยันจี๋  หรือย็อนกิล  และพื้นที่ทั้งหมด 42,700 ตารางกิโลเมตร (16,500 ตารางไมล์) ถือเป็นเขตปกครองตนเองชนชาติเกาหลีหนึ่งในสองแห่ง อีกแห่งหนึ่งคืออำเภอปกครองตนเองชนชาติเกาหลี ฉางไป๋

ในจังหวัดหยันเปียนมีโบราณสถานยุคพัลแฮจำนวนมาก เช่น สุสานโบราณที่ภูเขาหลงโถว รวมไปถึงสุสานเจ้าหญิงจ็องฮโย

 เขตการปกครอง 
จังหวัดหยันเปียนมีการแบ่งเขตการปกครองเป็น 6 นครระดับอำเภอ และ 2 อำเภอ ได้แก่

 แผนที่   ชื่อ  อักษรจีน พินอิน เกาหลีถิ่นจีน ประชากรค.ศ. 2003(คน) พื้นที่(ตร.กม.) ความหนาแน่น(คน/ตร.กม.) โชซ็อนกึล อักษรโรมันปรับปรุง แมกคูน-ไรซ์ชาวเออร์นครหยันจี๋ (ย็อนกิล)Yánjí ShìYeongil-siYŏngil-si410,0001,332308นครถูเหมิน (โทมุน)Túmén ShìDomun-siTomun-si130,0001,142114นครตุนฮว่า (ทนฮวา)Dūnhuà ShìDonhwa-siTonhwa-si480,00011,96340นครหุนชุน (ฮนจุน)Húnchūn ShìHonchun-siHonch’un-si220,0004,93845นครหลงจิ่ง (รยงจ็อง)Lóngjǐng ShìRyongjeong-siRyongjŏng-si250,0002,59296นครเหอหลง (ฮวารย็อง)Hélóng ShìHwaryong-siHwaryong-si210,0005,06941อำเภอวังชิง (วังจ็อง)Wāngqīng XiànWangcheong-hyeonWangch’ŏng-hyŏn250,0008,99428อำเภออันถู (อันโด)Āntú XiànAndo-hyeonAndo-hyŏn210,0007,44428

นครและอำเภอเหล่านี้มีหมู่บ้านทั้งหมด 642 หมู่บ้าน
# ออสการ์ ลุยจี สกัลฟาโร
ออสการ์ ลุยจี สกัลฟาโร (9 กันยายน ค.ศ. 1918 – 29 มกราคม ค.ศ. 2012) เป็นนักการเมืองและผู้พิพากษาชาวอิตาลี ประธานาธิบดีคนที่ 9 แห่งสาธารณรัฐอิตาลี
# การ์โล อาเซลโย ชัมปี
การ์โล อาเซลโย ชัมปี (9 ธันวาคม พ.ศ. 2463 – 16 กันยายน พ.ศ. 2559) เป็นนักการเมือง นายธนาคารชาวอิตาลี นายกรัฐมนตรี คนที่ 49 และประธานาธิบดี คนที่ 10 ของประเทศอิตาลี
# จังหวัดปกครองตนเองชนชาติหุย หลินเซี่ย
หลินเซี่ย (เสี่ยวเอ้อร์จิง:) ชื่อเดิม เหอโจว  เป็นจังหวัดปกครองตนเองแห่งหนึ่งในมณฑลกานซู ประเทศจีน ตั้งอยู่ทางใต้ของนครหลานโจว ทางตะวันตกติดมณฑลชิงไห่ โดยเป็นจังหวัดปกครองตนเองของชนชาติหุย คือชาวจีนฮั่นที่นับถือศาสนาอิสลาม และยังมีอำเภอปกครองตนเองของชนชาติตงเซียง ซาลาร์ และเป่าอันซึ่งนับถือศาสนาอิสลามอีกสองแห่งขึ้นกับจังหวัดหลินเซี่ย

 เขตการปกครอง 
จังหวัดหลินเซี่ยมีการแบ่งเขตการปกครองเป็น 1 นครระดับอำเภอ, 5 อำเภอ และ 2 อำเภอปกครองตนเอง ได้แก่

 แผนที่   ชื่อ อักษรจีน พินอิน เสี่ยวเอ้อร์ ประชากรค.ศ. 2010(คน) พื้นที่(ตร.กม.) ความหนาแน่น(คน/ตร.กม.)นครหลินเซี่ยLínxià Shì274,466883,189อำเภอหลินเซี่ยLínxià Xiàn326,1231,212269อำเภอคังเล่อKānglè Xiàn233,1731,361171อำเภอหย่งจิ้งYǒngjìng Xiàn180,1611,86397อำเภอกว่างเหอGuǎnghé Xiàn227,466556409อำเภอเหอเจิ้งHézhèng Xiàn185,083960193อำเภอปกครองตนเองตงเซียงDōngxiāngzú Zìzhìxiàn284,5071,467194อำเภอปกครองตนเองชนชาติเป่าอัน ตงเซียง และซาลาร์ จีฉื่อชานJīshíshān Bǎo'ānzúDōngxiāngzú Sālāzú Zìzhìxiàn235,698910259
# ซันโดร แปร์ตีนี
อาเลสซันโดร "ซันโดร" แปร์ตีนี (25 กันยายน ค.ศ. 1896 – 24 กุมภาพันธ์ ค.ศ. 1990) เป็นนักข่าว นักการเมือง และพรรคพวกสังคมนิยมชาวอิตาลี เขาเป็นประธานาธิบดีคนที่ 7 แห่งสาธารณรัฐอิตาลี
# โจวันนี เลโอเน
โจวันนี เลโอเน (3 พฤศจิกายน ค.ศ. 1908 – 9 พฤศจิกายน ค.ศ. 2001) เป็นนักการเมืองชาวอิตาลีผู้ดำรงตำแหน่งนายกรัฐมนตรีคนที่ 37 และประธานาธิบดีคนที่ 6 แห่งสาธารณรัฐอิตาลี
# ฟรันเชสโก กอสซีกา
ฟรันเชสโก กอสซีกา (26 กรกฎาคม ค.ศ. 1928 – 17 สิงหาคม ค.ศ. 2010) เป็นนักการเมืองชาวอิตาลีผู้ดำรงตำแหน่งนายกรัฐมนตรีคนที่ 42 และประธานาธิบดีคนที่ 8 แห่งสาธารณรัฐอิตาลี
# จูเซปเป ซารากัต
จูเซปเป ซารากัต (19 กันยายน ค.ศ. 1898 – 11 มิถุนายน ค.ศ. 1988) เป็นนักการเมืองชาวอิตาลีผู้ดำรงตำแหน่งประธานาธิบดีคนที่ 5 แห่งสาธารณรัฐอิตาลี
# โรคแอดดิสัน
โรคแอดดิสัน  เป็นความผิดปกติของระบบต่อมไร้ท่อ เนื่องจากต่อมหมวกไตผลิตฮอร์โมนสเตอรอยด์ไม่เพียงพอ อาการทั่วไปที่พบได้แก่ ปวดท้อง, อ่อนแรง, น้ำหนักลด รวมถึงสีผิวคล้ำขึ้น อาจเกิดภาวะแทรกซ้อนคือภาวะวิกฤติต่อมหมวกไต ร่วมกับอาเจียน, ปวดหลังส่วนล่าง, ช็อกและโคม่า

โรคแอดดิสันเป็นหนึ่งในโรคต่อมหมวกไตทำงานไม่เพียงพอ สามารถแบ่งเป็น 2 ประเภทได้แก่ แบบปฐมภูมิ คือต่อมหมวกไตผลิตฮอร์โมนคอร์ติซอลและอัลโดสเตอโรนไม่เพียงพอ และแบบทุติยภูมิ คือต่อมใต้สมองผลิตฮอร์โมนอะดรีโนคอร์ติโคโทรปิกไม่เพียงพอ ส่งผลต่อการผลิตคอร์ติซอลในต่อมหมวกไต ความผิดปกตินี้ส่วนใหญ่เกิดจากโรคภูมิต้านตนเองในประเทศพัฒนาแล้ว และวัณโรคในประเทศกำลังพัฒนา การตรวจโรคทำได้ด้วยการการตรวจเลือด, การตรวจปัสสาวะและการฉายภาพทางการแพทย์ การรักษาโรคแอดดิสันมักเป็นการให้ฮอร์โมนทดแทน คือให้ไฮโดรคอร์ติโซนและฟลูโดคอร์ติโซนทางปาก หากอาการแย่ลง จะมีการแนะนำให้ฉีดคอร์ติโคสเตอรอยด์ ร่วมกับการให้น้ำตาลเดกซ์โตรสทางหลอดเลือดดำ หากไม่ได้รับการรักษา อาจเกิดภาวะวิกฤติต่อมหมวกไตและทำให้เสียชีวิตได้

โรคแอดดิสันมีความชุกประมาณ 0.9 ถึง 1.4 ต่อประชากร 10,000 คนในประเทศพัฒนาแล้ว มักพบในเพศหญิงวัยกลางคน นอกจากจะพบในมนุษย์แล้ว โรคนี้ยังสามารถพบในสุนัข โดย 70% พบในสุนัขเพศเมีย (PDF) โรคแอดดิสันตั้งชื่อตามทอมัส แอดดิสัน แพทย์ชาวอังกฤษที่บรรยายถึงโรคนี้เป็นครั้งแรกในปี ค.ศ. 1855
# เอนรีโก เด นีโกลา
เอนรีโก เด นีโกลา (9 พฤศจิกายน ค.ศ. 1877 – 1 ตุลาคม ค.ศ. 1959) เป็นนักนิติศาสตร์ นักข่าว และนักการเมืองชาวอิตาลี เขาดำรงตำแหน่งประมุขชั่วคราวแห่งสาธารณรัฐอิตาลีระหว่าง ค.ศ. 1946–1948 จากนั้นได้กลายเป็นประธานาธิบดีคนแรกของสาธารณรัฐในวันที่ 1 มกราคม ค.ศ. 1948
# อันโตนีโอ เซญญี
อันโตนีโอ เซญญี (2 กุมภาพันธ์ ค.ศ. 1891 – 1 ธันวาคม ค.ศ. 1972) เป็นนักการเมืองชาวอิตาลี นายกรัฐมนตรีคนที่ 34 และประธานาธิบดีคนที่ 4 แห่งสาธารณรัฐอิตาลี
# ลุยจี เอย์เนาดี
ลุยจี เอย์เนาดี (24 มีนาคม ค.ศ. 1874 – 30 ตุลาคม ค.ศ. 1961) เป็นนักการเมืองและนักเศรษฐศาสตร์ชาวอิตาลี เขาดำรงตำแหน่งประธานาธิบดีคนที่ 2 แห่งสาธารณรัฐอิตาลีระหว่าง ค.ศ. 1948–1955
# โจวันนี กรอนกี
โจวันนี กรอนกี (10 กันยายน ค.ศ. 1887 – 17 ตุลาคม ค.ศ. 1978) เป็นนักการเมืองชาวอิตาลี เขาเป็นประธานาธิบดีคนที่ 3 แห่งสาธารณรัฐอิตาลี และอดีตประธานสภาผู้แทนราษฎร

เครื่องราชอิสริยาภรณ์
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม 81, ตอน 85 ง, 8 กันยายน พ.ศ. 2507, หน้า 2304
# เย็นส์ สต็อลเตินบาร์ก
เย็นส์ สต็อลเตินบาร์ก  เป็นนักการเมืองชาวนอร์เวย์ อดีตเลขาธิการเนโทระหว่าง พ.ศ. 2557–2567 ในฐานะสมาชิกพรรคแรงงาน เขาดำรงตำแหน่งนายกรัฐมนตรีนอร์เวย์ระหว่าง พ.ศ. 2543–2544 และ พ.ศ. 2548–2556
# ริมฝั่งแม่น้ำแซนในปารีส
ริมฝั่งแม่น้ำแซนในปารีส  คือบริเวณพื้นที่ในกรุงปารีส ประเทศฝรั่งเศส ที่ได้ขึ้นทะเบียนเป็นมรดกโลกเมื่อปี พ.ศ. 2534 ประกอบด้วยสะพาน ที่จอดเรือ เกาะในแม่น้ำ (อีลเดอลาซีเตและอีลแซ็ง-ลูย) อาคารและสิ่งก่อสร้างอื่น ๆ จำนวนมากตั้งแต่สะพานปงเดอซูว์ลีถึงปงดีเยนา รวมความยาวของแม่น้ำแซนกว่า 8 กิโลเมตร

พื้นที่ดังกล่าวเป็นสถานที่จัดพิธีเปิดโอลิมปิกฤดูร้อน 2024

สถานที่สำคัญที่ขึ้นทะเบียน
thumb|280x280px|พื้นที่สีส้มอ่อน คือบริเวณที่ได้ขึ้นทะเบียนเป็นมรดกโลก

ฝั่งซ้ายของแม่น้ำ (ทิศใต้)
หอสมุดแห่งชาติฝรั่งเศส, ซีเตเดอลามอเดดูว์ดีซายน์, การ์โดสแตร์ลิตซ์, ฌาร์แด็งเดปล็องต์, วิทยาเขตฌูว์ซีเยอ, สถาบันโลกอาหรับ, ออแตลเดอลามอแน, สถาบันฝรั่งเศส, พิพิธภัณฑ์ออร์แซ, ปาแลบูร์บง, กระทรวงการต่างประเทศ, ออแตลเดแซ็งวาลีด, มูว์เซดูว์แกบร็องลี, หอไอเฟล, ฟรง-เดอ-แซน, สวนสาธารณะอ็องเดร ซีทรอแอน

ฝั่งขวาของแม่น้ำ (ทิศเหนือ)
สวนสาธารณะแบร์ซี, Palais omnisports de Paris-Bercy, กระทรวงเศรษฐกิจและการคลัง, การ์เดอลียง, สถาบันนิติเวชศาสตร์, Préfecture de Paris, ออแตลเดอวีล, โรงละครสองแห่งที่ปลัสดูว์ชัตแล, ลาซามารีแตน, พระราชวังลูฟวร์, ฌาร์แด็งเดตุยเลอรี, ปลัสเดอลากงกอร์ด, เปอตีปาแล, กร็องปาแล, ปาแลเดอโตกีโย, ปาแลเดอชาโย, แมซงเดอลาราดีโย

อื่น ๆ
 อีลเดอลาซีเต
 อาสนวิหารน็อทร์-ดาม
 แซ็งต์-ชาแปล
 กงซีแยร์เฌอรี
 อีลแซ็ง-ลูย
 สะพานสำคัญ
 ปงเนิฟ
 ปงอาแล็กซ็องดร์-ทรัว

 เหตุผลที่ได้รับคัดเลือกเป็นมรดกโลก 
ริมฝั่งแม่น้ำแซนในปารีสขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 15 เมื่อปี พ.ศ. 2534 ที่ประเทศตูนิเซีย ด้วยข้อกำหนดและหลักเกณฑ์ในการพิจารณา ดังต่อไปนี้
  (i)  - เป็นตัวแทนในการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์
  (ii)  - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใดๆ ของโลกซึ่งทรงไว้ซึ่งวัฒนธรรม
  (iv)  - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
# ยือรี ราตัส
ยือรี ราตัส (เกิดวันที่ 2 กรกฎาคม พ.ศ. 2521) เป็นนักการเมืองชาวเอสโตเนียซึ่งเป็นผู้นำพรรคกลางเอสโตเนียและนายกรัฐมนตรีเอสโตเนียคนปัจจุบัน เขาทำหน้าที่รองประธานรัฐสภาเอสโตเนียระหว่าง พ.ศ. 2550–2559 และนายกเทศมนตรีกรุงทาลลินน์ระหว่าง พ.ศ.  2548–2550 ระหว่างที่ดำรงตำแหน่งนายกเทศมนตรีกรุงทาลลินน์ เขาได้ริเริ่มโครงการรางวัลเมืองหลวงสีเขียวของยุโรป
# กุสทัฟ เบาเออร์
กุสทัฟ อาด็อล์ฟ เบาเออร์  เป็นอดีตผู้นำพรรคประชาธิปไตยสังคมแห่งเยอรมนีและนายกรัฐมนตรีเยอรมนีคนที่ 11 ระหว่าง ค.ศ. 1919–1920 เขาทำหน้าที่เป็นหัวหน้ารัฐบาลเป็นเวลาทั้งสิ้น 219 วัน ก่อนที่จะเป็นนายกรัฐมนตรี เบาเออร์เคยเป็นรัฐมนตรีว่าการกระทรวงแรงงานในคณะรัฐมนตรีเยอรมันที่ได้รับการเลือกตั้งตามระบอบประชาธิปไตยเป็นครั้งแรก หลังจากที่คณะรัฐมนตรีของเขาลาออกในเดือนมีนาคม ค.ศ. 1920 เบาเออร์ดำรงตำแหน่งรองนายกรัฐมนตรี รัฐมนตรีว่าการกระทรวงคมนาคม และรัฐมนตรีว่าการกระทรวงการคลังในคณะรัฐมนตรีคณะอื่น ๆ ของสาธารณรัฐไวมาร์
# จันทร์แดง
จันทร์แดง หรือ Dracaena cochinchinensis (ชื่อพ้อง Dracaena loureiroi มักเขียนผิดเป็น Dracaena loureiri)  เป็นพืชในวงศ์หน่อไม้ฝรั่ง มีชื่อท้องถิ่นเช่น จันทน์ผา, ลักกะจันทร์ หรือจันทน์แดง ซึ่งซ้ำกับอีกพืชหนึ่ง
 ลักษณะ 
จันทร์แดงเป็นไม้ยืนต้นขนาดกลาง ลำต้นเกลี้ยงเกลา ใบมีสีเขียวแตกออกตามยอด ดอกออกเป็นช่อ ดอกสีขาว ผลเป็นพวง คล้ายจั่นหมาก ชอบขึ้นตามภูเขาสูง ไม่ยอมขึ้นในพื้นที่ราบ
# บอสตันมาราธอน
บอสตันมาราธอน  เป็นการแข่งขันวิ่งมาราธอน จัดโดยเมืองบอสตัน ที่อยู่ในรัฐแมสซาชูเซตส์ในสหรัฐอเมริกา การจัดการแข่งขันจะขึ้นในสัปดาห์ที่สามของเดือนเมษายนเป็นประจำทุกปี ซึ่งจะตรงกับวันแพทริออตส์ เดย์ (Patriots Day) การแข่งขันเริ่มมาตั้งแต่ปีพ.ศ. 2440 บอสตันมาราธอนถือเป็นงานมาราธอนระดับโลกที่เก่าแก่ที่สุด และเป็นที่รู้จักมากงานหนึ่งของโลก อีกทั้งยังเป็นหนึ่งในหกงานมาราธอนหลักของโลกอีกด้วย

มาราธอน
# ฮันส์ ลุทเทอร์
ฮันส์ ลุทเทอร์  เป็นนักการเมืองเยอรมัน เขาดำรงตำแหน่งนายกรัฐมนตรีเยอรมนีอยู่เป็นเวลา 482 วัน ระหว่าง ค.ศ. 1925–1926
# มัวร์เนเบอร์ฮุด
ในออโตเซลลูล่าร์   คือช่องที่ถูกกำหนดบนพื้นที่ตารางสองมิติ และประกอบด้วยเซลล์หนึ่งตรงกลางและเซลล์ล้อมรอบอยู่ 8 เซลล์ ชื่อของ ได้รับชื่อมาจากเอ็ดเวิร์ด เอฟ. มัว ผู้บุกเบิกทฤษฎีเซลล์ออโตมาติก

 ความสำคัญ 
เป็นหนึ่งในสองประเภทของพื้นละแวกที่ใช้มากที่สุด อีกประเภทหนึ่งคือละแวกใกล้เคียงวอน นิวแมน โดยผู้คนมักจะรู้จักในชื่อเกมแห่งชีวิตของคอนเวย์ ตัวอย่างการใช้งานละแวกใกล้เคียงมัวจะคล้าย ๆ กับเม็ดพิกเซล 8 จุดที่ล้อมรอบเม็ดพิเซลเม็ดหนึ่งบนคอมพิวเตอร์กราฟิก

ตัวอย่างการทำงานของอัลกอริทึม:

 Input:A tessellation, T, containing a connected component P of black cells.
 Output: A sequence B (b1, b2, ..., bk) of boundary pixels i.e. the contour.
 Define M(a) to be the Moore neighborhood of pixel a.
 Let p denote the current boundary pixel.
 Let c denote the current pixel under consideration i.e. c is in M(p).
 Let b denote the backtrack of c (i.e. neighbor pixel of p that was previously tested)

 Begin
   Set B to be empty.
   From bottom to top and left to right scan the cells of T until a black pixel, s, of P is found.
   Insert s in B.
   Set the current boundary point p to s i.e. p=s
   Let b = the pixel from which s was entered during the image scan.
   Set c to be the next clockwise pixel (from b) in M(p).
   While c not equal to s do
     If c is black
       insert c in B
       Let b = p
       Let p = c
       (backtrack: move the current pixel c to the pixel from which p was entered)
       Let c = next clockwise pixel (from b) in M(p).
     else
       (advance the current pixel c to the next clockwise pixel in M(p) and update backtrack)
       Let b = c
       Let c = next clockwise pixel (from b) in M(p).
     end If
   end While
 End
 เงื่อนไขการสิ้นสุด 
เงื่อนไขการสิ้นสุดแบบดั้งเดิมคือหยุดหลังจากอยู่ที่พิกเซลเริ่มต้นเป็นครั้งที่สอง 

สิ่งนี้จะจำกัดชุดของรูปแบบที่อัลกอริทึมจะเดินได้ อย่างสมบูรณ์ เงื่อนไขการหยุดปรับปรุงที่เสนอโดย Jacob Eliosoff คือการหยุดหลังจากป้อนพิกเซลเริ่มต้นเป็นครั้งที่สองในทิศทางเดียวกับที่คุณป้อนไว้ในตอนแรก
 อ้างอิง 

 Tyler, Tim, The Moore neighborhood at cell-auto.com
# อิสเมท อีเนอนือ
มุสทาฟา อิสเมท อีเนอนือ  เป็นนายพลและรัฐบุรุษตุรกีซึ่งทำหน้าที่เป็นประธานาธิบดีคนที่ 2 ของตุรกีตั้งแต่วันที่ 10 พฤศจิกายน ค.ศ. 1938 ถึง 27 พฤษภาคม ค.ศ. 1950
# วิลเฮ็ล์ม มาคส์
วิลเฮ็ล์ม มาคส์  เป็นนักกฎหมายและนักการเมืองคาทอลิกชาวเยอรมัน และเป็นสมาชิกพรรคกลาง เขาดำรงตำแหน่งนายกรัฐมนตรีเยอรมนีสองครั้ง ครั้งแรกระหว่าง ค.ศ. 1923–1925 และอีกครั้งระหว่าง ค.ศ. 1926–1928 และเขายังดำรงตำแหน่งเป็นมุขมนตรีของปรัสเซียในปี ค.ศ. 1925 ในช่วงสาธารณรัฐไวมาร์ ระยะเวลาดำรงอยู่ทั้งหมด 3 ปี 73 วัน เขาเป็นนายกรัฐมนตรีที่ดำรงตำแหน่งที่ยาวนานที่สุดในสาธารณรัฐไวมาร์ (เมื่อรวมทั้งสองสมัยของเขา; ไฮน์ริช บรือนิง ซึ่งดำรงตำแหน่งที่ยาวนานอย่างต่อเนื่องด้วยระยะเวลาทั้งหมด 2 ปี 61 วัน ซึ่งนานกว่าสมัยแรกของมาคส์เล็กน้อย)
# นีกอลา เปเป
นีกอลา เปเป  เป็นนักฟุตบอลชาวโกตดิวัวร์ ปัจจุบันเล่นตำแหน่งปีกให้กับสโมสรฟุตบอลบิยาร์เรอัลในลาลิกาและทีมชาติโกตดิวัวร์

 สถิติอาชีพ 
สโมสร 

สโมสรฤดูกาลลีกถ้วยลีกคัพทวีปอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูอ็องเฌ2014–15ลีกเดอ70—10——802016–17ลีกเอิง3335010——393ทั้งหมด4035020——473ออร์เลอ็อง (ยืมตัว)2015–16Championnat National2972110——328ลีล2017–18ลีกเอิง361321———38142018–1938222110——4123ทั้งหมด74354210——7937อาร์เซนอล2019–20พรีเมียร์ลีก183000042—225รวมทั้งหมด162481134032—18053

 ทีมชาติ 

ทีมชาติปีลงเล่นประตูโกตดิวัวร์201610201760201843201992ทั้งหมด205

 การทำประตูในนามทีมชาติ 
นี่คือรายชื่อประตูที่เปเปทำได้ในนามทีมชาติ

 ลำดับ  วันที่  สนาม  คู่แข่ง  ทำประตู  ผล  การแข่งขัน 1.  24 มีนาคม ค.ศ. 2018  สนามกีฬาปีแยร์ บรีซง, โบแว, ฝรั่งเศส    1–0  2–2  กระชับมิตร 2.  2–0 3.  27 มีนาคม ค.ศ. 2018    2–0  2–1 4.  23 มีนาคม ค.ศ. 2019  สนามกีฬาเฟลิกซ์ อูฟูแอ-บัวญี, อาบีจาน, โกตดิวัวร์    1–0  3–0  แอฟริกาคัพออฟเนชันส์ 2019 รอบคัดเลือก 5.  13 October 2019  Stade de la Licorne, Amiens, France    2–0  3–1  Friendly
# เคานต์เฟลมมิง วัลเดมาร์แห่งโรเซินบอร์ก
เคานต์เฟลมมิง วัลเดมาร์แห่งโรเซินบอร์ก (; 9 มีนาคม ค.ศ. 1922 - 19 มิถุนายน ค.ศ. 2002) ทรงเป็นอดีตเจ้าชายแห่งเดนมาร์ก

 ประวัติ 
พระองค์มีพระนามเดิมว่า เจ้าชายเฟลมมิง วัลเดมาร์แห่งเดนมาร์ก ทรงเป็นพระโอรสพระองค์เล็กใน เจ้าชายแอกเซิลแห่งเดนมาร์ก กับ เจ้าหญิงมาร์กาเรธาแห่งเดนมาร์ก เป็นพระญาติชั้นที่ 1 ใน สมเด็จพระราชาธิบดีอัลแบร์ที่ 2 แห่งเบลเยียม และ สมเด็จพระราชาธิบดีฮารัลด์ที่ 5 แห่งนอร์เวย์ ทรงมีพระเชษฐา 1 พระองค์คือ เจ้าชายจอร์จ วัลเดมาร์แห่งเดนมาร์ก เมื่อปี ค.ศ. 1949 เจ้าชายเฟลมมิง วัลเดมาร์ ทรงมีพระประสงค์สละพระอิสริยศเจ้าชายแห่งเดนมาร์ก และเลือกใช้พระนามลำลองคือ เคานต์เฟลมมิง วัลเดมาร์แห่งโรเซินบอร์ก โดนไม่ทรงแถลงการณ์เรื่องสาเหตุของการสละพระอิสริยยศครั้งนี้ แต่สำนักข่าวเดนมาร์กต่างให้ความเห็นว่า พระองค์ทรงมีพระอุปนิสัยติดดินและไม่ชอบความเป็นเจ้า เคานต์เฟลมมิง วัลเดมาร์แห่งโรเวินบอร์ก ทรงงานในเรื่องกองทัพทหารเรือแห่งเดนมาร์ก ในฐานะผู้บังคับบัญชาการ

 เสกสมรส 
เคานต์เฟลมมิง วัลเดมาร์แห่งโรเซินบอร์ก ทรงเสกสมรสกับ อลิซ รูท นิลเซน เมื่อวันที่ 24 พฤษภาคม ค.ศ. 1949 มีพระบุตรดังนี้
 เคานต์แอกเซิน
เคานต์เบิกเกอร์
เคานต์คาร์ล โจฮัน
เคาน์เตสเดซีเร

ปัจจุบัน เคานต์เฟลมมิง วัลเดมาร์แห่งโรเซินบอร์กได้สิ้นพระชนม์ลงเมื่อวันที่ 19 มิถุนายน ค.ศ. 2002 สิริพระชันษา 80 ปี ทรงมีพระนัดดา 10 คน
# สงครามสามร้อยสามสิบห้าปี
สงครามสามร้อยสามสิบห้าปี (,) คือสงครามที่น่าสงสัยว่าจะเกิดขึ้นระหว่าง ประเทศเนเธอร์แลนด์ กับ หมู่เกาะซิลลี (ตั้งอยู่ใกล้ชายฝั่งตะวันตกเฉียงใต้ของอังกฤษ) ข้อเท็จจริงของการมีอยู่จริงของสงครามนี้ยังมีข้อถกเถียงอยู่ มีข้อกล่าวอ้างว่าสงครามนี้ไม่เคยถูกประกาศสงบศึกมานานถึง 335 ปี สงครามนี้ไม่เคยมีบันทึกว่ามีการปะทะกันแม้แต่ครั้งเดียว สงครามนี้จึงเป็นหนึ่งในสงครามที่ดำเนินมาอย่างยาวนานที่สุดในโลกครั้งหนึ่ง และไม่มีการเสียเลือดเนื้อแต่อย่างใด

แม้จะไม่มีข้อยืนยันของการมีอยู่หรือสถานะของสงครามนี้ตั้งแต่แรกก็ตาม แต่ในที่สุดก็มีการลงนามสัญญาสงบศึกระหว่างกันเมื่อวันที่ 17 เมษายน 1986 ถือเป็นการสิ้นสุดสมมติฐานว่าสงครามดังกล่าวมีอยู่จริงในทางนิตินัย
# สงครามที่ราบภาคกลาง
สงครามที่ราบภาคกลาง  เป็นการทัพทางทหารที่เกิดขึ้นหลายครั้งตั้งแต่ ค.ศ. 1929 ถึง ค.ศ. 1930 ซึ่งก่อตัวเป็นสงครามกลางเมืองในประเทศจีนระหว่างฝ่ายรัฐบาลชาตินิยมกั๋วหมินตั่งในหนานจิงที่นำโดยเจียง ไคเชก กับผู้นำทหารตามภูมิภาคต่าง ๆ และขุนศึกที่เคยเป็นพันธมิตรกับเจียง ไคเชก

ภายหลังการกรีธาทัพขึ้นเหนือจบลงเมื่อ ค.ศ. 1928 หยาน ซีชาน, เฟิง ยฺวี่เสียง, หลี่ จงเหริน และจาง ฟาขุย ได้ยุติความสัมพันธ์กับเจียงลงหลังจากการประชุมปลดอาวุธใน ค.ศ. 1929 และร่วมกันก่อตั้งแนวร่วมต่อต้านเจียงเพื่อท้าทายความชอบธรรมของรัฐบาลหนานจิงอย่างเปิดเผย สงครามครั้งนับเป็นความขัดแย้งที่ใหญ่ที่สุดในสมัยขุนศึก โดยขอบเขตของสงครามกินพื้นที่มณฑลเหอหนาน มณฑลชานตง มณฑลอานฮุย และพื้นที่อื่น ๆ ของที่ราบภาคกลางของประเทศจีน ซึ่งรัฐบาลหนานจิงมีกำลังพลประมาณ 300,000 นาย ส่วนแนวร่วมขุนศึกมีกำลังพลราว 700,000 นายด้วยกัน
# วินโดวส์-1252
วินโดวส์-1252 หรือ ซีพี-1252  เป็นรหัสอักขระแบบหนึ่งไบต์ที่ใช้กับอักษรละติน มักถูกใช้ในองค์ประกอบรุ่นเก่าในไมโครซอฟท์ วินโดวส์รุ่นภาษาอังกฤษและภาษาตะวันตกอื่น ๆ

ตารางอักขระ
# เปดรู การ์ลุสแห่งออร์เลอ็อง-บรากังซา
เปดรู การ์ลุสแห่งออร์เลอ็อง-บรากังซา  ประสูติเมื่อวันที่ 31 ตุลาคม พ.ศ. 2488 ณ บราซิล เป็นพระโอรสพระองค์ใหญ่ในเจ้าชายเปดรู กัสเตาแห่งออร์เลอ็อง-บรากังซาและเจ้าหญิงมารีอา เด ลา เอสเปรันซา แห่งบูร์บง-ซิชิลีทั้งสอง พระองค์เป็นพระเชษฐาแท้ ๆ ในเจ้าหญิงมารีอา ดา กลอเรีย ดัสเชสแห่งเซกอร์เบ เป็นพระประมุขแห่งราชวงศ์บราซิล ผู้อ้างสิทธิ์สมเด็จพระจักรพรรดิแห่งบราซิล พระองค์ทรงงานเป็นวิศวกรด้านป่าไม้ของประเทศ 

ตามลัทธิกษัตริย์นิยม พระองค์ทรงมีสิทธิ์ที่ถูกต้องในการอ้างสิทธิราชบัลลังก์แห่งบราซิล พระองค์เป็นพระญาติของเจ้าชายฌ็อง เคานต์แห่งปารีส และเป็นพระมาตุลา (ลุงฝ่ายแม่) ในเจ้าชายปีเตอร์ รัชทายาทแห่งเซอร์เบีย และยังเป็นพระญาติชั้นที่ 1 ในสมเด็จพระราชาธิบดีฆวน การ์โลสที่ 1 แห่งสเปน ด้วยพระมารดาของพระองค์เป็นพระภคินีของพระราชมารดาของสมเด็จพระราชาธิบดีฆวน การ์โลสที่ 1

 เสกสมรส 
พระองค์ทรงเสกสมครั้งแรกกับโรนี คูน จี โซซา เมื่อวันที่ 2 กันยายน 2518 มีพระโอรส 1 พระองค์คือ
เจ้าชายเปดรู ชียากูแห่งออร์เลอ็อง-บรากังซา

หลังจากนั้นเพียง 2 วัน พระชายาคนแรกก็ถึงแก่กรรมเนื่องจากคลอดพระบุตร พระองค์จึงเสกสมรสครั้งที่ 2 กับพาทริชา อเล็กซานดรา บรันส์คัม เมื่อวันที่ 16 กรกฎาคม 2524 มีพระโอรส 1 พระองค์คือ
เจ้าชายฟีลีปี

ต่อมาไม่นาน พระชายาพระองค์ที่ 2 ก็ถึงแก่กรรมอย่างกะทันหัน
# เจ้าชายเปดรู ชียากูแห่งออร์เลอ็อง-บรากังซา
เจ้าชายเปดรู ชียากูแห่งออร์เลอ็อง-บรากังซา  ประสูติเมื่อวันที่ 12 มกราคม พ.ศ. 2522 เป็นพระโอรสพระองค์ใหญ่ใน เปดรู การ์ลุสแห่งออร์เลอ็อง-บรากังซา กับโรนี คูน จี โซซา พระชายาคนแรก ทรงดำรงพระอิสริยยศ เจ้าชายแห่งบราซิล ตั้งแต่แรกประสูติ และอยู่ลำดับที่ 1 ในการอ้างสิทธิราชบัลลังก์บราซิลต่อจากพระบิดา พระองค์เคยผ่านประสบการณ์เฉียดตายมาก่อน โดยได้ประทานสัมภาษณ์เมื่อ 2 ปีที่แล้วว่า เมื่อวันที่ 26 พฤษภาคม พ.ศ. 2535 ขณะทรงศึกษาในโรงเรียน และจะสด็จกลับ ทรงถูกเรียกค่าไถ่จำนวน 5 ล้านดอลลาร์ และทรงได้รับการปล่อยตัวกลับเมื่อวันที่ 2 มิถุนายน ปีเดียวกัน เนื่องจากพระบิดาทรงแจ้งความและตำรวจทั่วประเทศตามจับตัวคนร้าย โดยได้จับกุมได้ในบ้านในชานเมืองรีโอเดจาเนโร
# มหาวิทยาลัยเอกชนคาทอลิกแห่งเมืองลินซ์
มหาวิทยาลัยเอกชนคาทอลิกแห่งเมืองลินซ์ เป็นหนึ่งในสี่ของมหาวิทยาลัย ในเมืองLinz ซึ่งเป็นเมืองหลวงของ Upper Austria มีนักศึกษาประมาณ 500 คนที่มาลงทะเบียน สาขาที่เกี่ยวกับPapal ก่อตั้งเมื่อปี ค.ศ. 1978

 แหล่งข้อมูลอื่น 

 Official website of the Catholic Private University Linz
 Austrian Accreditation Council (responsible for accrediting private universities)
# เจ้าชายคยองอัน
เจ้าชายคยองอัน (경안군 이회, 5 ตุลาคม 2187-22 กันยายน 2208) พระนามเดิม ลีซ๊อกคยอน พระโอรสองค์ที่ 3 และองค์เล็กสุดใน เจ้าชายรัชทายาทโซฮย็อน พระราชโอรสองค์ใหญ่ใน พระเจ้าอินโจ พระราชาลำดับที่ 16 แห่ง ราชวงศ์โชซ็อน ที่ประสูติแต่ พระชายาสกุลคัง เป็นพระโอรสพระองค์เดียวที่มีพระชนม์ชีพเพราะพระเชษฐาร่วมพระมารดาเดียวกันอีก 2 พระองค์ก็ได้สิ้นพระชนม์ไปใน พ.ศ. 2191 

เจ้าชายคยองอันเป็นพระอัยกา (ปู่) ของ เจ้าชายมิลพง ซึ่งถูก อีอินจวา ขุนนาง กลุ่มโนรน เตรียมยกขึ้นเป็นกษัตริย์หากก่อการกบฏสำเร็จ

 พงศาวลี